Германия футбол чемпионата

Германия футбол чемпионата, ол эбэтэр Футбол федерал лигата (), Германия бастыҥ футбол куоталаһыыта, үрдүкү футбол дивизиона буолар. Бундеслига (Bundesliga) диэн кылгас аатынан ордук биллэр. 1963 сылга тэриллибитэ. Бавария Мүнхен билигин Германия чемпионатын бастыҥ 34 төгүллээх чемпиона буолар.

Бундеслига 18 кыттааччы кулууптаах. Футбол сезона атырдьах ыйыттан кэлэр сыл ыам ыйыгар дылы буолар. Сезон устата хас биирдии хамаанда 34 матчы оонньуур. Чемпионат түмүгүнэн икки мөлтөх хамаанда Иккис Бундеслигаҕа түһэр. Иккис Бундеслига икки бастыҥ хамаандата кинилэри аныгыскы сезоҥҥа солбуйар. Бундеслига 16-с буолбут хамаандата Иккис Бундеслига үһүс хамаандатын кытта орун былдьаһаллар. Бундеслига бары хамаандалара Германия куубагар кытталлар. Бундеслига чемпиона уонна Кубок кыайыылааҕа Германия суперкуубагын былдьаһаллар. Өскөтүн чемпион куубагы ылбыт буоллаҕына кини Бундеслига иккис хамаандатын кытта Суперкуубагы былдьаһар. Бундеслига чемпиона, иккис, үһүс хамаандалара Чемпион лигатыгар быһа тахсаллар. Төрдүс хамаанда Чемпион лигатын квалификациятыгар оонньуур. Бэһис алтыс хамаандалар, маны тэҥэ Германия куубагын кыайыылааҕа, Дьобуруопа лигатыгар тахсаллар. Германия УЕФА рейтингар сезоннааҕы коэффициеныттан көрөн бу бэрээдэк уларыйыан сөп.

Германия чемпионата аан дойду биир күүстээх футбол дивизиона буолар. 2024 сыллааҕы УЕФА рейтингынан Бундеслига төрдүс оруннаах. Кинитээҕэр үөһээ Англия, Испания, Италия чемпионаттара эрэ бааллар.

 Чемпионнар 
 Сезон Чемпион 1963–1964  Көльн ФК 1964–1965  Вердер Бремен 1965–1966  1860 Мүнхен 1966–1967  Айнтрахт Брауншвейг  1967–1968  Нүрнберг ФК  1968–1969  Бавария Мүнхен 1969–1970  Боруссия Мөнхенгладбах 1970–1971 1971–1972  Бавария Мүнхен 1972–1973 1973–1974 1974–1975  Боруссия Мөнхенгладбах 1975–1976 1976–1977 1977–1978  Көльн ФК 1978–1979  Хамбургер СВ 1979–1980  Бавария Мүнхен 1980–1981 1981–1982  Хамбургер СВ 1982–1983 1983–1984  Штутгарт ФК 1984–1985  Бавария Мүнхен 1985–1986 1986–1987 1987–1988  Вердер Бремен 1988–1989  Бавария Мүнхен 1989–1990 1990–1991  Кайзерслаутерн ФК 1991–1992  Штутгарт ФК 1992–1993  Вердер Бремен 1993–1994  Бавария Мүнхен 1994–1995  Боруссия Дортмунд 1995–1996 1996–1997  Бавария Мүнхен 1997–1998  Кайзерслаутерн ФК  1998–1999  Бавария Мүнхен 1999–2000 2000–2001 2001–2002  Боруссия Дортмунд 2002–2003  Бавария Мүнхен 2003–2004  Вердер Бремен 2004–2005  Бавария Мүнхен 2005–2006 2006–2007  Штутгарт ФК 2007–2008  Бавария Мүнхен 2008–2009  Вольфсбург ФК 2009–2010  Бавария Мүнхен 2010–2011  Боруссия Дортмунд 2011–2012  Боруссия Дортмунд 2012–2013  Бавария Мүнхен 2013–2014 2014–2015 2015–2016 2016–2017 2017–2018 2018–2019 2019–2020 2020–2021 2021–2022 2022–2023  2023–2024  Байер Леверкузен2024-2025Бавария Мүнхен

 Сигэлэр 
 Bundesliga

Категория:футбол куоталаһыылара
Категория:германия футбол куоталаһыылара